ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαρτίου 1996 σχετικά με αίτηση παρέκκλισης που υπέβαλε η Ομοσπονδιακή Δημοκρατία της Γερμανίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (96/213/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ (2) της Επιτροπής,

Εκτιμώντας:

ότι στις 13 Οκτωβρίου 1995 οι αρχές της Ομοσπονδιακής Δημοκρατίας της Γερμανίας υπέβαλαν αίτηση για την έγκριση παρέκκλισης από την Επιτροπή βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η εν λόγω αίτηση συνοδευόταν από έκθεση η οποία περιείχε όλα τα στοιχεία που απαιτούνται βάσει του προαναφερόμενου άρθρου 8 7 ότι η εν λόγω αίτηση αφορά τύπο λαμπτήρα εκκένωσης αερίων που προορίζεται να τοποθετηθεί σε δύο τύπους προβολέων προς χρήση σε μηχανοκίνητα οχήματα 7

ότι, από τις πληροφορίες που κοινοποιήθηκαν από τις αρχές της Ομοσπονδιακής Δημοκρατίας της Γερμανίας προκύπτει ότι η τεχνολογία και η αρχή λειτουργίας των νέων αυτών τύπων λαμπτήρων και προβολέων εκκένωσης αερίων δεν πληρούν τις ισχύουσες απαιτήσεις των κανονιστικών διατάξεων της Κοινότητας 7 ότι, ωστόσο οι περιγραφές των δοκιμών και τα αποτελέσματά τους καθώς και τα μέτρα που λήφθηκαν ώστε να εξασφαλισθεί η οδική ασφάλεια είναι ικανοποιητικά και εξασφαλίζουν επίπεδο ασφάλειας ισοδύναμο προς εκείνο των λαμπτήρων και προβολέων που καλύπτονται από τις απαιτήσεις των ισχυουσών οδηγιών και, ιδίως, της οδηγίας 76/761/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους προβολείς των μηχανοκίνητων οχημάτων που λειτουργούν ως φανοί πορείας ή/και φανοί διασταύρωσης και τους ηλεκτρικούς λαμπτήρες πυράκτωσης για αυτούς τους προβολείς (3) 7

ότι οι νέοι αυτοί τύποι λαμπτήρων και προβολέων εκκένωσης αερίων πληρούν τις απαιτήσεις των κανονισμών που ενέκρινε η Οικονομική Επιτροπή των Ηνωμένων Εθνών για την Ευρώπη 7 ότι, κατά συνέπεια, είναι δικαιολογημένο να επιτραπεί αμέσως η χορήγηση έγκρισης ΕΟΚ για οχήματα εξοπλισμένα με προβολείς εφοδιασμένους με τους λαμπτήρες οι οποίοι αποτελούν το αντικείμενο της αίτησης παρέκκλισης, υπό την προϋπόθεση ότι τα οχήματα αυτά θα διαθέτουν αυτόματο σύστημα οριζοντίωσης των φανών, σύστημα φανοκαθαριστήρων και σύστημα που εξασφαλίζει τη μόνιμη λειτουργία της δέσμης διασταύρωσης 7

ότι η σχετική οδηγία της Κοινότητας θα τροποποιηθεί προκειμένου να επιτραπεί η διάθεση στην αγορά λαμπτήρων εκκένωσης που αποτελούν προϊόντα αυτής της νέας τεχνολογίας και προβολέων εφοδιασμένων με αυτούς τους λαμπτήρες 7

ότι η επιτροπή για την προσαρμογή στην τεχνική πρόοδο των οδηγιών που αφορούν την εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή εγκρίνει την αίτηση παρέκκλισης που υπέβαλε στις 13 Οκτωβρίου 1995 η Ομοσπονδιακή Δημοκρατία της Γερμανίας, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ για τύπο λαμπτήρων εκκένωσης αερίων προς τοποθέτηση σε δύο τύπους προβολέων που προορίζονται να εξοπλίσουν μηχανοκίνητα οχήματα.

Η αίτηση εγκρίνεται υπό την προϋπόθεση ότι τα οχήματα αυτά θα διαθέτουν αυτόματο σύστημα οριζοντίωσης των φανών, σύστημα φανοκαθαριστήρων και σύστημα που εξασφαλίζει τη μόνιμη λειτουργία της δέσμης διασταύρωσης.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 6 Μαρτίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 264 της 23. 10. 1993, σ. 49.

(3) ΕΕ αριθ. L 262 της 27. 9. 1976, σ. 96.